recursal/SuperWikiNEXT-32B huggingface dataset:
**אלפרד קיטנר** (בגרמנית: **Alfred Kittner**;‏ 24 בנובמבר 1906, צ'רנוביץ, בוקובינה – 14 באוגוסט 1991, דיסלדורף) היה משורר יהודי שכתב בשפה הגרמנית.

ביוגרפיה
--------

עם פרוץ מלחמת העולם הראשונה ב-1914, לפני כניסת הרוסים לצ'רנוביץ, עזב קיטנר בן ה-12 את העיר עם משפחתו ועבר להתגורר בווינה ממנה חזר עם סיום המלחמה ב-1918.

בין השנים 1932 - 1935 שימש כעורך העיתון "Der Tag" (היום), עיתון יומי יהודי בשפה הגרמנית שהופיע בצ'רנוביץ בשנים אלה. קיטנר היה בין משורריה היהודים של צ'רנוביץ אשר עשו את צעדיהם הראשונים בשפה הגרמנית. בין שיריו הידועים ביותר נמנית הפואמה הרומנטית שפורסמה בצ'רנוביץ בשנת 1936 "פרש העננים".

בתקופת השואה כתב קיטנר שירים בגרמנית בגטו צ'רנוביץ, וב - 1942 גורש לטרנסניסטריה. אחרי המלחמה חזר לצ'רנוביץ, אך ב-1945 עבר לבוקרשט ושם יחד עם ידידו אלפרד מרגול-שפרבר נמנה עם המשוררים הפעילים ביותר של החוג הבוקובינאי שנאסף באותם ימים בבירת רומניה.

בשנת 1956 הופיע בבוקרשט כרך שיריו "צעדת הרעב וגדר התיל" בו נתן ביטוי לזכרונות שואת היהודים בטרנסניסטריה.

בעת שהותו בבוקרשט עסק בתרגום שירה רומנית לגרמנית. ובשנת 1971 יצאה בעריכתו אנתולוגיה של משוררים יהודים מבוקובינה שכתבו בגרמנית.

לאחר מות אשתו ב-1980 עזב את רומניה והשתקע בעיר דיסלדורף שבגרמניה המערבית, שם נפטר.

עבודותיו
--------

* Shade writing - poems 1925-1987, 1988. מסת"ב 3-89086-966-1.
* Memories 1906-1991, 1996. מסת"ב 3-89086-873-8.
* The cloud rider - poems 1925-1945, (1938) 2004. מסת"ב 3-89086-699-9.
* Truth play - poems 1945-1991, 2005. מסת"ב 3-89086-819-3.
* Letters with rose foreigner. 2006. מסת"ב 3-89086-581-X.

מקורות
------

* דוד שערי (2004). **יהדות בוקובינה בין שתי מלחמות העולם**. המרכז לחקר התפוצות ע״ש גולדשטיין־גורן, אוניברסיטת תל אביב. מסת"ב 9653380605.

קישורים חיצוניים
----------------

* www.bukowina.info/kultur1.html

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263923805171
* BIBSYS: 90345966
* BnF: cb127330093 (data)
* GND: 119324377
* ISNI: 0000 0001 1069 2256
* LCCN: nr89016152
* NKC: mzk2013778665
* NTA: 073903035
* SUDOC: 070444021
* VIAF: 69055208
* WorldCat: lccn-nr89016152

 |
**אלפרד מסנה אי אורז'לייס** (בקטלאנית: **Alfred Massana i Urgellés**, לעיתים נקרא בשם הספרדי "אלפרדו" (Alfredo);‏ 1892 – 24 במרץ 1924) היה כדורגלן ספרדי-קטלאני ששיחק כקשר בראשית המאה ה-20. מסנה שיחק בעיקר במועדונים שמהעיר ברצלונה, שהבולטים שבהם היו ברצלונה ואספניול.

קריירה
------

מסנה נולד וגדל בעיר ברצלונה, בירת קטלוניה, ובצעירותו שיחק בקבוצת הילדים של ברצלונה, הקבוצה הבכירה בעיר ובאזור. מסנה, ששיחק כקשר שמרבה לכבוש שערים בעזרת בעיטותיו החזקות ומשתמש ביכולת הכדרור שלו לעיתים קרובות, החל את הקריירה המקצועית שלו בקבוצה המקומית איקס, עמה זכה באליפות קטלוניה פעמיים, ב-1907 וב-1908. בהמשך שיחק באספניה דה ברצלונה במשך שנה בודדת, לפני שעבר לאספניול, גם שם היה שנה בלבד.

ב-1911 עבר מסנה לקבוצה הבוגרת של ברצלונה, שם בילה במשך חמש שנים, לצד שחקנים כדוגמת מנואל אמצ'סורה, ג'ק גרינוול, רומה פורנס ופאולינו אלקנטרה. במדי ברצלונה ערך 131 הופעות בהן כבש 30 שערים - 22 מתוכם בשנים 1912 ו-1913. עם ברצלונה זכה פעמיים בגביע הספרדי, ב-1912 וב-1913, כשהוא פותח בשני משחקי הגמר. בנוסף היה שותף עם ברצלונה לשתי זכיות באליפות קטלוניה ולשתי זכיות בגביע הפירנאים, מהטורנירים הבינלאומיים הראשונים בהיסטוריית המשחק, בו השתתפו קבוצות מאזור הרי הפירנאים.

ב-1916, בתום תקופתו בברצלונה, יצא מהעיר ברצלונה ועבר לשחק בטראסה. כעבור שנה חזר לעיר על מנת לשחק במדי אספניול, לה עזר לזכות באליפות קטלוניה ב-1918, ולאחר מכן פרש ממשחק.

בנוסף לדרכו במועדונים, ערך מספר הופעות במדי נבחרת קטלוניה, שקיימה מספר משחקי ידידות באותה תקופה.

ב-1924 הלך מסנה לעולמו, בגיל 32 בלבד. אחיו, סנטיאגו, היה כדורגלן גם הוא, ונכדו, טטה מונטוליו, היה פסנתרן ג'אז שזכה להצלחה בינלאומית.

תארים
-----

איקס
* אליפות קטלוניה (2): 1906/1907, 1907/1908

ברצלונה
* הגביע הספרדי (2): 1911/1912, 1912/1913
* אליפות קטלוניה (2): 1912/1913, 1915/1916
* גביע הפירנאים (2): 1912, 1913

אספניול
* אליפות קטלוניה: 1917/1918

לקריאה נוספת
------------

* Toni Closa; Josep Pablo, José Alberto Salas i Jordi Mas (2015). *Gran diccionari de jugadors del Barça* (בקטלאנית). Editorial Base. ISBN 978-84-16166-62-6.
* Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. מסת"ב 8492294434

הערות שוליים
------------

1. ↑  Alfredo Massana Urgellés,‏ עיתון לה ונגארדיה, 3.4.1924, עמ' 2
2. ↑  Tete, segun él mismo,‏ אל פאיס, 25.8.1997
**מאטבי ברונשטיין** (ברוסית: Матвей Петрович Бронштейн;‏ 2 בדצמבר 1906 ויניצה -18 בפברואר 1938 לנינגרד) פיזיקאי תאורטי סובייטי יהודי מחלוצי תורת כבידה קוונטית, מחבר של עבודות באסטרופיזיקה, קוסמולוגיה, אלקטרודינמיקה קוונטית ומוליכים למחצה ומספר ספרים במדע פופולרי לילדים.

חייו
----

ברונשטיין קיבל בעיקר חינוך ביתי, מכיוון שגיוסו של אביו לצבא הצאר בשנת 1914 מנע את שליחתו לבית ספר, מחוסר באמצעים. ברונשטיין למד מספרים, קרא הרבה מאוד ושלט בשפות: רוסית, אוקראינית, גיאורגית, אנגלית, צרפתית, גרמנית, עברית, טורקית, לטינית, יוונית, ספרדית ויפנית. 

בשנת 1925 פרסם ברונשטיין את המאמר המדעי הראשון שלו שעסק במבנה הפוטוני של קרני רנטגן. בשנת 1926 הוא החל ללמוד באוניברסיטת לנינגרד ובשנת 1930 סיים את לימודיו והחל לעבוד במחלקה התאורטית של המכון הפיזיקלי של האוניברסיטה. 

ברונשטיין ביקש לאחד את תורת הכבידה, תורת היחסות הפרטית ותורת היחסות הכללית וטבע את המונח cGh, כמבטא איחוד זה. בין תלמידיו הבולטים היה ארקדי מגדל. 

לברונשטיין היו מספר היתקלויות עם השלטונות הסובייטיים. בשנת 1931 הוא שלח עם חמישה פיזיקאים נוספים מברק לכותב הערך על אתר באנציקלופדיה הסובייטית הגדולה, בו לעג לערך והשווה את כתיבתו לכתיבת ערך על פלוגיסטון. בתגובה לכך קיבל ברונשטיין מכתב נזיפה והושעה לזמן מה ממתן הרצאות באוניברסיטה. באביב 1937 לאחר שעשרות אלפי כרכים של ספרו לנוער על המצאת הרדיו הודפסו וחיכו לכריכה, נדרש ברונשטיין לשנות את תוכן הספר, שהציג את המצאת הרדיו כהישג מקביל של אלכסנדר סטפנוביץ' פופוב וגוליילמו מרקוני, דבר שנחשב פגיעה בכבוד הרוסי. ברונשטיין סירב לשכתב את ספרו והכרכים שהודפסו הושמדו.

במהלך הטיהורים הגדולים, ב-6 באוגוסט 1937, נעצר ברונשטיין בבית הוריו בקייב. הוא נלקח לכלא בלנינגרד בו הורשע במשפט בפברואר 1938 והוצא להורג בו ביום. לאשתו, לידיה צ'וקובסקיה, הודיעו שהוא נדון לעשר שנות מאסר בגולאג, ללא זכות לשליחת מכתבים. בדצמבר 1939 קיבלה אלמנתו אישור שהוא הוצא להורג. שמו טוהר בשנות ה-50 לאחר מותו של סטלין. 

במהלך לימודיו כתב ברונשטיין ספרי מדע פופולריים להשלמת פרנסתו. ספריו לילדים הוצאו לאור מחדש בשנת 1957 לאחר ששמו טוהר.

קישורים חיצוניים
----------------

ויקישיתוף מדיה וקבצים בנושא **מאטבי ברונשטיין** בוויקישיתוף

הערות שוליים
------------

1. 1 2  A New Approach to Differential Geometry using Clifford's -Geometric Algebra, pages 170-171
2. ↑  Matvei Petrovich Bronstein: and Soviet Theoretical Physics in the Thirties, page 153
3. ↑  A New Approach to Differential Geometry using Clifford's Geometric Algebra, page 167

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007396201605171
* BnF: cb12483243b (data)
* GND: 119152436
* ISNI: 0000 0001 1045 2105
* LCCN: n91106333
* LNB: 000118732
* NKC: mzk2010573535
* NTA: 133617238
* SUDOC: 167268538
* VIAF: 22944933
* WorldCat: lccn-n91106333

 |
**איסט ביקון** או **מזרח ביקון** או **ביקון מזרח** (באנגלית: **East Beacon**) היא פסגה נישאת, ברמת ביקון, בהרי קווטרמיין, באזור חוף סקוט, בארץ ויקטוריה, שבאנטארקטיקה.

הפסגה מצויה במזרח רמת ביקון.

גובהה של הפסגה 2,265 מטרים מעל פני הים, והיא הפסגה השנייה בגובהה ברמת ביקון.

הפסגה מצויה מדרום לחלקון העליון של קרחון טיילור.

היסטוריה
--------

### מקור השם

שמה של רמת ביקון ניתן לה על ידי הארטלי פראר, גאולוג שהיה חלק מהמשלחת האנטארקטיקה הבריטית (משלחת דיסקברי) (אשר חקרה את אנטארקטיקה בין השנים 1901– 1904).

הרמה נקראת על שם מאובני הביקונייט (*Beaconites*) המצויים באבני החול שברמה.

שמה של הפסגה ניתן לה על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).

השם מתאר את מיקומה של הפסגה - במזרח הרמה.

לקריאה נוספת
------------

• P. J. Barrett (1981), **History of the Ross Sea region during the deposition of the Beacon Supergroup 400 - 180 million years ago**, Journal of the Royal Society of New Zealand, 11:4, 447-458, DOI: 10.1080/03036758.1981.10423334 
• P. N. Webb (1963), **Geological investigations in southern Victoria land, Antarctica**, New Zealand Journal of Geology and Geophysics, 6:3, 361-387, DOI: 10.1080/00288306.1963.10422069 
• Russell, N.C. Edwards, H.G.M. Wynn-Williams, D.D. **FT-Raman spectroscopic analysis of endolithic microbial communities from Beacon sandstone in Victoria Land, Antarctica**, Antarctic Science / 10, PP 63-74,

קישורים חיצוניים
----------------

* איסט ביקון באתר הסקר הגאולוגי של ארצות הברית
* איסט ביקון באתר הגאזט האנטארקטי של ממשלת ניו זילנד
* איסט ביקון באתר הגאזט האנטארקטי של ממשלת אוסטרליה
* איסט ביקון באתר הגאזט האנטארקטי המשווה SCAR של ממשלת אוסטרליה
* תרשים הנוף הנשקף מאיסט ביקון באתר peakvisor
* מחשבון מרחקים - המרחק מאיסט ביקון לאתרים סמוכים
* מזג אוויר נוכחי מעודכן בווסט ביקון
	+ תחזית מזג אוויר עדכנית ארוכת טווח עבור וסט ביקון
	+ סטטיסטיקות מזג אוויר עבור וסט ביקון

הערות שוליים
------------

1. ↑  גאזט השמות האנטארקטיים הרשמי של ניו זילנד
2. ↑  גאזט השמות האנטארקטיים הרשמי של ארצות הברית
3. 1 2 3 4 5  מידע גאוגרפי והיסטורי
4. ↑  מידע גאוגרפי
5. 1 2  מידע היסטורי על רמת ביקון

| הרי קווטרמיין |
| --- |
| עמקים | ארנה • ביקון • טרנאבאוט • פרידמן |
| קרחונים | טיילור |
| הרים | בנינגהוף • הנדסלי • טאבולר • טרה קוטה • נובהד • ניו • פד'ר • פינגר • פירמיד |
| רכסי הרים | ביקון • סיפל |
| הרי רמת ביקון | איסט (מזרח) • וסט (מערב) • סאות' (דרום) |
| אתרי עמק ביקון | 

|  |  |
| --- | --- |
| מצוקים | הורייזן • פרופיל |
| רכסים | וסטל • רקטור |

 |
סוללת מידל היל והמבנים הסמוכים. A - הסוללה; B - צריף האחיות (הקסרקטין); C - קבוצת מידל היל; D - עמדת תצפית; E - מבנים נטושים; F - המדריגות לנקודה הגבוהה במידל היל; G - הנקודה הגבוהה במידל היל
**סוללת מידל היל** (באנגלית: **Middle Hill Battery**) היא סוללת ארטילריה בגיברלטר. היא ממוקמת במידל היל, בקצה הצפון-מזרחי של שמורת הטבע של הצוק העליון, דרומית לסוללת גרינס לודג' וסוללת רוק גאן. 

בשנת 1727 הוצב רובה בודד בסוללת מידל היל. מבנים נוספים בקרבת הסוללה היו חלק מהקומפלקס של סוללת מידל היל, בהם צריף האחיות (Nursery Hut; שימש כקסרקטין של החיילים) וכן קבוצת מידל היל - קבוצה של מבנים בקצה הצוק. במאה ה-18 היו מוצבים שומרים באופן שגרתי בסוללה, וזאת על מנת למנוע עריקה כיוון שבכמה מקרים ערקו משם חיילים ששילשלו עצמם במורד הצוק על ידי חבלים; אך דווח שהיה גם מקרה שהשומר עצמו ניסה לערוק משם. בינואר 1783 החלה שרפה בקופסאות תחמושת באחד מהמבנים שהרכיבו את הקומפלקס של סוללת מידל היל. הפיצוץ השמיד את בניין המפקדה וחלק מהחומה וכן פצע מספר שומרים, אך הנזק שנגרם תוקן במהירות. באמצע המאה ה-19, ב-1859, היה מוצב רק תותח אחד בסוללת מידל היל.

בשנת 1900 הוצבו בסוללה 6 תותחים נטעני-לוע בקוטר 10 אינץ' במערך דומה לזה שבסוללת ספייגלס. השינויים בהצבות הנשק בסוללה בתחילת המאה ה-20 מוצגים במפה (בצד שמאל) משנת 1908; ניתן לראות שהוצבו בסוללה שלוש שורות של תותחים; הטווח של התותחים היה 8,200 מטר והם כוונו למטרות בספרד.

מפה של סוללת מידל היל משנת 1908
המפה מוכיחה גם שהקסרקטין של החיילים במקום המכונה "צריף האחיות" היה קיים בשנת 1908.במלחמת העולם השנייה הוצב תותח בופורס 40 מ"מ בסוללה. לאחר המלחמה הפך המקום לחוות אנטנות של משרד ההגנה הבריטי ושופץ בשנת 1958. 

סוללת מידל היל הייתה שטח אסור לכניסה במשך עשור, וכניסה בלתי מורשית לסוללה נחשבה לעבירה פלילית. בהסכם שנחתם ב-20 באפריל 2004, רוב השטח של הסוללה הועבר ממשרד ההגנה הבריטי לידיה של ממשלת גיברלטר בשנת 2005. הסגל של משרד ההגנה עזב את הסוללה ולקח איתו את רוב הציוד, אף על פי שסוללת גאן רוק נותרה בשליטת משרד ההגנה הבריטי. וכיום המקום מנוהל על ידי החברה לאורניתולוגיה וידיעת הטבע של גיברלטר.

באתר המקורי של הסוללה עצמה נמצא כיום שנאי. מחסן התחמושת וחדרי האחסון עודם קיימים, אך אחד מהם הוסב למטרות שעשוע לסגל חיל האוויר הבריטי - "Aardvark Bar". צריף האחיות וקבוצת מידל היל גם הם נותרו, אם כי במצב גרוע. עמדת תצפית ממוקמת מדרום לסוללה, מדריגות מובילות לנקודה הגבוהה של הסוללה, עשויות מבטון מוצק.

גלריית תמונות
-------------

* קבוצת מידל היל בקצה הצוקקבוצת מידל היל בקצה הצוק
* סוללת מידל הילסוללת מידל היל
* צריף האחיות (הקסרקטין)צריף האחיות (הקסרקטין)

קישורים חיצוניים
----------------

ויקישיתוף מדיה וקבצים בנושא **סוללת מידל היל** בוויקישיתוף

הערות שוליים
------------

כל המקורות בשפה האנגלית.

1. 1 2 3 4  "Middle Hill Battery" באתר "discovergibraltar.com
2. ↑  Cornwell, B (1782). B (1782). A description of Gibraltar: with an account of the blockade, siege, the attempt by nine sail of fire ships, the sally made from the garrison, and every thing remarkable or worthy notice that has occurred in that place since the commencement of the Spanish war
3. ↑  Drinkwater Bethune, John (1786). A history of the late siege of Gibraltar, עמ' 68
4. ↑  Drinkwater Bethune, John (1786). A history of the late siege of Gibraltar, עמ' 338
5. ↑  "Restricted Areas Notice". gibraltarlaws.gov.gi
6. ↑  "Details of the Lands Transfer Agreement". gibraltar.gov.gi.
מעברי מים בעיר ניו יורק: 1. נהר הדסון, 2. **איסט ריבר**, 3. מפרץ לונג איילנד, 4. מפרץ ניוארק, 5. מפרץ ניו יורק העליון, 6. מפרץ ניו יורק התחתון, 7. מפרץ ג'מייקה, 8. האוקיינוס האטלנטי
איסט ריבר - תמונת לווין
נופשים לחוף איסט ריבר, בשנת 1921
ה**איסט ריבר** (באנגלית: **The East River**; מילולית: הנהר המזרחי) הוא מצר ים בשטח העיר ניו יורק המחבר בין מפרץ ניו יורק העליון למפרץ לונג איילנד.
המצר מפריד בין לונג איילנד (הרבעים ברוקלין וקווינס) לבין האי מנהטן ורובע הברונקס.

גשרים ומנהרות
-------------

### גשרים

את המצר חוצים שמונה גשרים:
(מצפון לדרום)

* גשר ת'רוגס נק
* גשר ברונקס וייטסטון
* גשר הל גייט
* גשר רוברט פ. קנדי
* גשר האי רוזוולט
* גשר קווינסבורו
* גשר ויליאמסבורג
* גשר מנהטן
* גשר ברוקלין

### מנהרות

שלוש עשרה מנהרות חוצות את איסט ריבר. שתיים מהן - מנהרת ברוקלין בטרי ומנהרת קווינס מידטאון מאפשרות תנועת כלי רכב. מנהרה אחת משמשת את הרכבות המגיעות לתחנת פנסילבניה, ועשר הנותרות הן מנהרות הרכבת התחתית של ניו יורק.

איים
----

באיסט ריבר יש מספר איים:

* החלק העליון:
	+ האי רייקרז
	+ האי נורת' ברזר
	+ האי סאות' ברזר
* החלק התחתון:
	+ הוורד והאי רנדל (אוחדו על ידי מילוי הים)
	+ האי רוזוולט
	+ האי או טנט (בעבר נקרא בלמונט)

קישורים חיצוניים
----------------

ויקישיתוף מדיה וקבצים בנושא **איסט ריבר** בוויקישיתוף
איסט ריבר, באתר אנציקלופדיה בריטניקה (באנגלית) 

אמנון דירקטור, בריכת השחייה שרוצה לנקות את הנהר בניו יורק, באתר וואלה!, 26 ביולי 2021

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567865505171
* GND: 4244961-3
* LCCN: sh85040577
* NARA: 10042762
* VIAF: 234235501
* WorldCat (עם VIAF): 234235501

 |
**מאטה אויביץ'** (בסרבו-קרואטית: **Mate Ujević**; ‏13 ביולי 1901, קריבודול (Krivodol) שליד פודבבליה (אנ'), האימפריה האוסטרו-הונגרית – ‏6 בינואר 1967, זאגרב) היה משורר ואיש אשכולות קרואטי, וחסיד אומות העולם.

ביוגרפיה
--------

אויביץ' סיים את הגימנסיות בסיני ובספליט ולמד ספרות בזאגרב. הוא השיג תואר ראשון בליובליאנה וסיים עבודת דוקטורט על המשורר ג'ובאן ראנילוביץ' (Jovan Hranilović) בזאגרב. בשנת 1941 מונה לתפקיד מנהל המכון האחראי על האנציקלופדיה הקרואטית, בו עבד עד מאי 1945.

במהלך מלחמת העולם השנייה, הציל אויביץ' אנציקלופדיסט יהודי שהיה חברו הקרוב, וכן שתי אחיות יהודיות מגירוש למחנה הריכוז יאסנובאץ. בעקבות פעולות אלה העניק לו יד ושם את אות חסיד אומות העולם.

בשנת 1950 החל אויביץ' לעבוד במכון הלקסיקוגרפי היוגוסלבי (כיום Miroslav Krleža Lexicographical Institute), שם עבד עד פרישתו בשנת 1965. הוא נפטר בזאגרב.

יצירותיו
--------

* Mladost Tome Ivića (1928)
* Hrvatska književnost (1932)
* Gradišćanski Hrvati (1934)
* Hrvatska narodna pjesmarica (1938)
* Hrvatska enciklopedija (1941 - 1945)

קישורים חיצוניים
----------------

* מאטה אויביץ', באתר "יד ושם" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007291795905171
* BnF: cb12755269d (data)
* CiNii: DA11977471
* GND: 1063650372
* ISNI: 0000 0001 0938 6008
* LCCN: nr90001413
* NKC: js2013795529
* NTA: 067959865
* SUDOC: 085134953
* VcBA: 495/344451
* VIAF: 116500532
* WorldCat: lccn-nr90001413

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מאטה אויביץ'"**.
**ג'מיל ח'אדר** (בערבית: **جميل خادر**; נולד ב-7 בפברואר 1971) הוא כדורגלן עבר ישראלי בעמדת הבלם ששיחק במספר קבוצות כדורגל ישראליות ביניהן הפועל בית שאן ובני סכנין.

קריירה
------

ח'אדר הוא יליד הכפר סולם. התחיל לשחק כדורגל במחלקת הנוער של הפועל בית שאן והיה שותף לעלייה של המועדון לליגה הבכירה בסיום עונת 1993/1994 לראשונה בתולדותיה. ב-10 בספטמבר 1994 ערך את הופעת הבכורה שלו בליגה הלאומית בניצחון 2-3 נגד הפועל צפרירים חולון. ב-5 בנובמבר הורחק בניצחון 0-2 נגד מכבי הרצליה. ב-19 במרץ 1999 הבקיע את שער הבכורה שלו בליגה בהפסד 2–3 נגד הפועל פתח תקווה. בסיום העונה בית שאן ירדה לליגה השנייה וח'אדר עזב את המועדון.

בקיץ 1999 חתם בבני סכנין במדיה שיחק ארבע עונות כאשר באחרונה רשם עליית ליגה נוספת, גם היא הראשונה בתולדות המועדון.

בקיץ 2003 הצטרף להפועל אסי גלבוע במדיה שיחק עונה וחצי, ממנה עבר להפועל כפר כנא.

בנובמבר 2004 חזר לקדנציה שנייה בהפועל בית שאן במדיה שיחק שתי עונות, אותה עזב בינואר 2006.

בהמשך הקריירה שיחק בהפועל אכסאל, הפועל בני ערערה, מכבי אחי אכסאל, הפועל כפר סולם, הפועל בני מוסמוס, הפועל אום אל גאנם ומכבי סולם.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
**נחלת ז'בוטינסקי**
(למפת הכרמל מוגדלת)נחלת ז'בוטינסקי**נחלת ז'בוטינסקי**(למפת הכרמל רגילה)נחלת ז'בוטינסקי**נחלת ז'בוטינסקי**(למפת ישראל רגילה)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**נחלת ז'בוטינסקי**נחלת ז'בוטינסקי**(למפת ישראל מוגדלת)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**נחלת ז'בוטינסקי**נחלת ז'בוטינסקי**
**נחלת ז'בוטינסקי** היה מושב אשר התמזג במשך השנים לתוך בנימינה.

את המושב הקים גרעין מתיישבים של תנועת בית"ר ופלוגות הגיוס שלה. גרעין זה הקים בשנת 1939 מושב בשם תל צור בדרך העולה מבנימינה לזכרון יעקב. צורת היישוב הייתה בדגם "חומה ומגדל". בשנת 1942 הועתק המושב למבצר שוני, היכן ששכן מחנה של מחתרת האצ"ל. בשנת 1946 הועתק המושב שוב, לאזור הסמוך לבנימינה, והפך, מוניציפלית, לחלק מהמושבה. אז גם הוסב שמו ל"נחלת ז'בוטינסקי", על-שם זאב ז'בוטינסקי, מנהיג תנועת בית"ר, אשר נפטר בשנת 1940.

ראו גם
------

* קטגוריה:נחלת ז'בוטינסקי: אישים

לקריאה נוספת
------------

* ישעיהו מחנאי, **נחלת ז'בוטינסקי** - תולדותיה של התיישבות בית"רית, הוצאת המרכז להתיישבות של תנועת החרות - בית"ר, תל אביב, 1952 / תשי"ב.

קישורים חיצוניים
----------------

* מידע על נחלת ז'בוטינסקי בקטלוג "מרחב" של הספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012337572305171

 |
**ציור 1**. ארבע גלגלות: המתיחות בחבל היא רבע מהמשקולת, התזוזה בחבל פי ארבעה מתזוזת המשקולת.  
**ציור 2**. שתי גלגלות: המתיחות בחבל היא מחצית מהמשקולת, התזוזה בחבל כפולה מתזוזת המשקולת.
מערכת גלגלות מאפשרת להרים 25 קילוגרמים במשיכה קלה
**גלגלת** היא מכונה פשוטה המורכבת מגלגל בעל דפנות משני צדדיו המקנות אחיזה לחבל. 

הגלגלת תוארה לראשונה על ידי ארכימדס שחי בין השנים 287 – 212 לפנה"ס. הגלגלת היא אחת משש המכונות הפשוטות (לצד המישור המשופע, הגלגל, המנוף, הטריז והבורג). 

הגלגלת מאפשרת, בעזרת חבל והפעלת כוח, להרים משאות שונים. שימוש אחד של הגלגלת הוא לשנות את כיוון התנועה של המשא. למשל, כאשר אדם ימשוך חבל כלפי מטה, המשא יעלה למעלה. שימוש חשוב של הגלגלת הוא הפחתת הכוח הדרוש להרמת המשא - באמצעות עיקרון היתרון המכני.

הגלגלת כמפחיתת כוח
------------------

כאשר מחברים גלגלת אחת או יותר באופן בו הגלגלת משנה את גובהה, הכוח שיידרש להרמת המשא יקטן, אך יידרש להימשך אורך חבל גדול יותר. כאשר במתקן נעה גלגלת אחת, הכוח שיידרש להנפת המשא יקטן בחצי, אך אורך החוט שימשך יוכפל בשתיים. בצורה דומה, כאשר במתקן ינועו שתי גלגלות, הכוח שיידרש להנפת המשא יקטן פי 4, אך החבל אותו יש למשוך גדל פי 4. עם זאת, כאשר ישתמשו בכמות גדולה של גלגלות במתקן אחד, החיכוך הרב שיוצר בין החלקים השונים יפחית מיעילות המערכת. מניחים לצורך החישוב שהגלגלת חסרת משקל ושאין כוחות חיכוך ומתקיים הכלל של שימור האנרגיה לפיו המתיחות בחבל כפול התזוזה של המשקולת היא ערך קבוע.

מיון
----

ניתן למיין את הגלגלות לשלוש קבוצות:

* **גלגלת קבועה** -הגלגלת קבועה ורק החבל נע
* **גלגלת נעה** - החבל קבוע בקצה אחד והגלגלת נעה
* **גלגלת מרכבת** - שילוב של גלגלת קבועה עם גלגלות נעות

תמונות
------

|  |  |  |  |
| --- | --- | --- | --- |
| **גלגלת קבועה** | **גלגלת נעה** | **גלגלת מרכבת** | **גלגלת מרכבת** |

|  |  |  |  |
| --- | --- | --- | --- |
| **גלגלת נעה**,המתיחות בחבל היא מחצית העומס | **גלגלת מרכבת**, המתיחות בחבל היא מחצית העומס | **גלגלת מרכבת**, המתיחות בחבל היא שליש העומס | **גלגלת מרכבת**, המתיחות בחבל היא שליש העומס |

ראו גם
------

* כננת
* גלגלת נקבים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **גלגלת** |
| ויקישיתוף תמונות ומדיה בוויקישיתוף: **גלגלת** |

* מכונות פשוטות - גלגלת
* מערכת גלגלות (אורכב 22.05.2006 בארכיון Wayback Machine)
* חישוב הכח בגלגלת, באנגלית
* חישוב הכוחות ומבנה מערכות רווחי כוח (יתרון מכני) באנציקלופדיית הטיפוס, בעברית
* גלגלת ב"אנציקלופדיה דוט קום", באנגלית
* גלגלת, און ליין אנציקלופדיה באנגלית
* גלגלת, באתר אנציקלופדיה בריטניקה (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548665605171
* BnF: cb11980848q (data)
* LCCN: sh85108987

 |
**מילטון (מילט) ג'קסון** (**Milton (Milt) Jackson**;‏ 1 בינואר 1923 - 9 באוקטובר 1999) היה מוזיקאי ג'אז, אחד מנגני הויברפון המשפיעים ביותר ואחד מן הדמויות החשובות ביותר בזרם ההארד בופ.

נגינתו התאפיינה בקצב איטי יחסית, כמו כן פיתח את הנגינה ההרמונית בוויברפון (ששימש עד אליו בעיקר ככלי קצב), תוך השפעות של בלוז 12 תיבות וגוספל. קיימות מספר הקלטות בהן ג'קסון שר ומנגן בפסנתר. ג'קסון כונה גם "בגס" (Bags) והופיע והקליט לעיתים תחת כינוי זה, כך גם נקרא הקטע המוכר ביותר שהלחין, Bags' Groove, שהפך לסטנדרט.

חייו
----

ג'קסון, יליד דטרויט, גדל בבית בו נשמעה תדיר מוזיקת גוספל ובלוז ושר במקהלת הכנסייה מגיל צעיר. הוא ניסה לנגן בפסנתר, אך לבסוף נשבה בקסמו של הוויברפון.

ג'קסון התגלה על ידי דיזי גילספי, אשר שכר אותו לתזמורת הביג בנד שלו ב-1946 לאחר שראה אותו מופיע במועדון בדטרויט. באותה עת ניגן ג'קסון במקביל גם עם ת'לוניוס מונק, וודי הרמן, קנונבול אדרלי וצ'ארלי פארקר והיה לנגן הוויברפון הראשון שניגן בי בופ. במסגרת הביג בנד של גילספי ניגן ג'קסון בחטיבת הקצב יחד עם ג'ון לואיס (פסנתר), פרסי הית' (קונטרבס) וקני קלארק (תופים). הרביעייה ניגנה כיחידה נפרדת והובילה את המעברים, כאשר חטיבת כלי הנשיפה נחה מנגינה רבת-עוצמה. החל משנת 1950 נודעה הרביעייה כ"רביעיית מילט ג'קסון" וסביב 1952 נפרדה מהביג בנד ויצאה לדרך עצמאית כ**רביעיית הג'אז המודרני**. הלהקה פעלה במשך למעלה מ-20 שנה, עד שג'קסון יצא לקריירת סולו ב-1974 והתאחדה ב-1981.

לאחר התפרקותה הזמנית של רביעיית הג'אז המודרני ניגן ג'קסון עם אמנים רבים בהרכבים שונים, בהם מספר שיתופי פעולה עם נגן הבס רון קרטר ונגן הגיטרה ג'ו פס, הקליט והופיע עם קולמן הוקינס ומיילס דייוויס. ב-1981 הקליט דואו עם הפסנתרן אוסקר פיטרסון (*Ain't But a Few of Us Left*) וב-1983 הקים תזמורת שגרעינה, בנוסף אליו, נגן הטרומבון ג'יי ג'יי ג'ונסון ונגן הבס ריי בראון בהשתתפות נגנים מתחלפים רבים ושונים (*Jackson, Johnson, Brown & Company*). הוא הקליט מחוות לת'לוניוס מונק ודיוק אלינגטון ושיתף פעולה עם אמנים שאינם מסצנת הג'אז כבי בי קינג וריי צ'ארלס.

פרסים והערכה
------------

ג'קסון קיבל תואר דוקטור לשם כבוד ממכללת ברקלי למוזיקה ובשנת מותו, 1999, נבחר על ידי קוראי המגזין דאון ביט להיכל התהילה של הג'אז.

קישורים חיצוניים
----------------

ויקישיתוף מדיה וקבצים בנושא **מילט ג'קסון** בוויקישיתוף

* מילט ג'קסון, במסד הנתונים הקולנועיים IMDb (באנגלית)
* מילט ג'קסון, באתר AllMovie (באנגלית)
* מילט ג'קסון, במסד הנתונים הקולנועיים KinoPoisk (ברוסית)
* מילט ג'קסון, באתר אייטונס (באנגלית)
* מילט ג'קסון, באתר ספוטיפיי
* מילט ג'קסון, באתר AllMusic (באנגלית)
* מילט ג'קסון, באתר MusicBrainz (באנגלית)
* מילט ג'קסון, באתר Discogs (באנגלית)
* מילט ג'קסון, באתר Songkick (באנגלית)
* מילט ג'קסון, באתר בילבורד (באנגלית)
* יהושע בן חמו, הדברים בהחלט משתפרים, באתר nrg‏, 3 בינואר 2006
* מילט ג'קסון בדף הבית של ההארד בופ
* מילט ג'קסון, באתר "Find a Grave" (באנגלית)
* מילט ג'קסון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007322689205171
* BNE: XX838795
* BnF: cb13895519t (data)
* CiNii: DA12074773
* GND: 124206298
* ICCU: DDSV012370
* ISNI: 0000 0000 8374 4603
* LCCN: n81023037
* MusicBrainz: 2e38e1de-2890-4620-8467-5b0bb4641cb9
* NKC: xx0043428
* NTA: 070533393
* SELIBR: 211388
* SNAC: w6ns11gq
* SUDOC: 055334083
* VIAF: 39562146
* WorldCat: lccn-n81023037

 |
גלגל ניפקו
**גלגל ניפקוב** או **דיסק ניפקוב** (מאנגלית: Nipkow disk) הוא מכשיר מכני היוצר דימוי תמונה, באמצעות יצירת נקודות אור בתנועה מהירה העוברות את סף מספר התמונות הנקלטות בעין מידי פרק זמן קצוב. יש המחשיבים את המכשיר כמסך הטלוויזיה הראשון. הגלגל נקרא על שם ממציאו פאול גוטליב ניפקוב.

רקע
---

בשנת 1883 בערב חג המולד על פי הסיפור המקובל, שהה פאול גוטליב ניפקוב לבדו בביתו, והביט במנורת שמן דולקת. כשראה את הלהבה מרצדת לסירוגין מבעד לחרירים, עלה במוחו הרעיון לנצל את העניין ליצירת מכשיר אשר ישתמש בתכונה זו ליצירת תמונה. ניפקוב שירטט את מבנה המכשיר אך מעולם לא יישם אותו בפועל. הוא רשם עליו פטנט אשר היה בתוקף ל-15 שנים, ומשפג תוקפו מימשו רבים את רעיונו בהצלחה. היו שראו ב"גלגל ניפקוב" את מסך הטלוויזיה הראשון, שכן כל טכנולוגיות המסכים הבאות (LCD פלזמה) פועלות באמצעות עקרונות דומים: נקודה הנעה במהירות על-פני מסך ומתוך כך נוצרת תמונה.

תיאור המתקן
-----------

גלגל ניפקוב מורכב בבסיסו מדיסקה שטוחה המחוברת אל מנוע אלקטרוני המסובב אותה במהירות. הדיסקה נקובה בחורים היוצאים ממרכזה וממשיכים בצורה ספירלית אל חלקה החיצוני.
מצדה הפנימי (הבלתי נראה לעיני הצופה) של הדיסקה קיימת נורה חשמלית אשר עוצמתה ניתנת לכוונון, ובינה לגלגל ניתן להכניס שקפים. הצופה מביט מתוך מסגרת אל צדה החיצוני של הדיסקה, ובעת סיבובה תראה לפניו מעין תמונה המורכבת מקווים מאוזנים ומעוגלים קמעה (בשל סיבוב הדיסקה).
במידה ויוכנס שקף אל צדה האחר של הדסקה תתקבל השתקפות של תוכן השקף בעיני הצופה. ניתן גם להוסיף ממד חזותי נוסף באמצעות שינויים מחושבים בעוצמת מקור האור - הנורה.

ראו גם
------

* טלוויזיה
* צג

קישורים חיצוניים
----------------

ויקישיתוף מדיה וקבצים בנושא **גלגל ניפקו** בוויקישיתוף
**נטע סובול** (נולדה ב-5 באפריל 1971) היא מרצה לפילוסופיה ויהדות ושחקנית לשעבר ישראלית.

ביוגרפיה
--------

סובול נולדה בפריז וגדלה בקיבוץ שמיר ובחיפה. כשהייתה בת שמונה עברה המשפחה לתל אביב. סובול היא בתו של המחזאי יהושע סובול ואחותו של המוזיקאי יהלי סובול. למדה בתיכון עירוני ה' בתל אביב. שירתה בצה"ל כפקידת ראש מדור בקריה. לאחר סיום שירותה הצבאי נרשמה ללימודי משחק בסטודיו למשחק ניסן נתיב ולאחר סיום הלימודים החלה לעסוק בתחום והופיעה בסדרות שונות, בין היתר בסדרת הטלוויזיה לנוער, עניין של זמן בתפקיד הנערה עומר בסרט הדרמה צמות ועוד. 

לאחר שנת עבודה בתחום התיאטרון החלה את לימודיה האקדמיים באוניברסיטת תל אביב: תואר ראשון בלימודים כלליים, ותואר שני בחקר היהדות, במסגרתו עסקה בטעמי מצוות התורה. עבודת הדוקטורט שלה עסקה בחטיבת האדרות בספרות הזוהר (חבורה המתוארת בספר הזוהר, שחבריה נכנסים לעולמות עליונים ומנסים לתקן את האלוהות) במסגרת בית הספר למדעי היהדות וארכאולוגיה באוניברסיטת תל אביב בהנחיית רונית מרוז. סיימה את התואר השלישי בהצטיינות. 

סובול לימדה באוניברסיטת תל אביב ובמסגרות אחרות: במכללת עלמא לתרבות עברית, בסמינר הקיבוצים, בבינה-התנועה ליהדות חברתית, במכללה האקדמית צפת ובמכללה האקדמית ספיר. כיום סובול עוסקת בעיקר בהוראה, בהרצאות על ספרות הזוהר במסגרות שונות ובהוראת אימפרוביזציה בתנועה.

בשנת 2017 ראה אור ספרה "הפרת התורה ותיקון האל - תיקוני האדרא רבא שבזוהר וייחודם בקבלת ספרד במאה ה-13", העוסק בתיקוני האדרא רבא שבזוהר וייחודם בקבלת ספרד במאה ה-13. הספר הוא עיבוד של עבודת הדוקטורט, שיצא בהוצאת 'כרוב', לוס אנג'לס.

סובול מתגוררת בתל אביב עם בן זוגה, אדריכל במקצועו, ועם שני ילדיהם.

קישורים חיצוניים
----------------

* נטע סובול, ברשת החברתית פייסבוק
* נטע סובול, במסד הנתונים הקולנועיים IMDb (באנגלית)
* מאמרים מאת נטע סובול באתר מיזם 929
* רשימת הפרסומים של נטע סובול בקטלוג בית הספרים הלאומי
* ד"ר נטע סובול - למה אני אוהבת את הטקסטים של הקבלה? - יוטיוב
* נטע סובול על יהושע סובול - ראיון לרגל ערב מחווה לסובול במדיטק
* נטע סובול, דף שער בספרייה הלאומית

הערות שוליים
------------

1. ↑  ניסן נתיב-בית הספר למשחק, ניסן נתיב - בית הספר למשחק - מחזור כח, באתר ניסן נתיב - בית הספר למשחק
2. ↑  עניין של זמן - העונה הרביעית
3. ↑  נטע סובול, באתר www.ishim.co.il
4. ↑  בתו של יהושע סובול: נדלקתי על ספר הזוהר, באתר mynetafula, ‏2014-01-26
5. 1 2  ד"ר נטע סובול
6. ↑  ד"ר נטע סובול
7. ↑  הפרת התורה ותיקון האל : נטע סובול

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285155605171
* LCCN: nr98002372
* WorldCat (עם LCCN): nr98-002372

 |
**סר פרנסיס הנרי מאי** (באנגלית: **Sir Francis Henry May**; בסינית: 梅含理;‏ 14 במרץ 1860–1922) כיהן כמושל הונג קונג ומושל פיג'י.

קורות חיים
----------

פרנסיס הנרי מאי נולד בדבלין שבאירלנד. מאי היה בנו הרביעי של ג. א. ס. מאי (G. A. C. May), נשיא בית המשפט העליון של אירלנד.

מאי התחנך בבית הספר הארו, ובמכללת טריניטי שבדבלין. מאי קיבל תואר BA בשנת 1881, ומונה לתפקיד באדמיניסטרציה הקולוניאלית בהונג קונג. בין השנים 1893–1902 כיהן כמפקד משטרת הונג קונג, ובין 1896–1902 כמפקד מכבי האש של הונג קונג.

בשנת 1886 מונה למזכיר האישי של המושל סר ג'ורג' ויליאם דה וו. בין השנים 1889–1891 כיהן כמזכיר האישי של המנהלן הראשי של המושבה ג'ורג' דיגבי בארקר.

בשנת 1891 מונה לסגן מזכיר המושבה, ובשנת 1892 לתפקיד גזבר המושבה בפועל. בשנת 1895 מונה כחבר המועצה המחוקקת של הונג קונג, ובאותה שנה קיבל תואר של מסדר מיכאל הקדוש וג'ורג' הקדוש.

בין השנים 1902 -1910 כיהן כמזכיר המושבה, ובשנת 1903–1910 כיהן כמנהלן בפועל של המושבה.

בשנת 1910 מונה לתפקיד מושל פיג'י ותפקיד הנציב העליון של מערב האוקיינוס השקט בו כיהן עד שנת 1912.

ס-24 ביולי 1912 מונה לתפקיד מושל הונג קונג, ונשא בתפקיד זה עד שנת 1919. ביולי 1912 נעשה ניסיון לרצוח אותו בעת שנסע באפריון שלו. הכדורים שנורו על ידי המתנקש לי האנג האנג פגעו באפריון של רעייתו של מאי, אשר נסעה לצידו. לי האנג האנג ביקש להתנקם במאי, בשל מעשיו בתקופה בה היה מפקד המשטרה (מאי הביא לכליאתו של אביו של האנג). מאז ניסיון התנקשות זה החל מאי לנסוע במושבה ברכב במקום באפריון.

בשנת 1919 פרש מאי מתפקידו בשל בריאותו הלקויה ושב לאנגליה.

מאי נפטר בשנת 1922 ונקבר במנזר קלייר, בסאפוק שבאנגליה.

משפחתו
------

מאי נשא לאישה את הלנה בארקר (Helena Barker) בשנת 1891, בתו של מנהלן המושבה, מייג'ור ג'נרל ג'ורג' דיגבי בארקר. לזוג נולדו ארבע בנות.

פרסומים
-------

מאי פרסם שני ספרים:

* מדריך לקנטונזית מדוברת (Guide to Cantonese Colloquial)
* שיט ביאכטות בהונג קונג (Yachting In Hong-Kong)

מורשתו
------

על שמו של מאי קרויה דרך מאי, באזור המיד לוולז של האי הונג קונג. קרן הלנה מאי קרויה על שם אשתו.

קישורים חיצוניים
----------------

ויקישיתוף מדיה וקבצים בנושא **פרנסיס הנרי מאי** בוויקישיתוף
* מפקדי משטרת הונג קונג
* מושלי הונג קונג
* אריק קאבאלרו, **זה קרה ברחוב פדלר** - תיאור ההתנגשות בפרנסיס הנרי מאי, עיתון הסטאנדרד, 13 באוגוסט 1998
**וירג'יל מונדיי צ'פמן** (באנגלית: **Virgil Munday Chapman**‏; 15 במרץ 1895 - 8 במרץ 1951) היה פוליטיקאי אמריקאי חבר המפלגה הדמוקרטית, אשר ייצג את מדינת קנטקי בקונגרס של ארצות הברית.

חייו
----

צ'פמן נולד במידלטון שבקנטקי. הוא התמחה בחוק ומשפט בערים פריז ואירווין, ולבסוף בבירת קנטקי לקסינגטון. בשנים 1918–1920 כיהן כתובע העיר אירווין.

ב-1924 נבחר צ'פמן לבית הנבחרים של ארצות הברית ושם כיהן שתי תקופות כהונה כנציגו של מחוז הקונגרס השביעי של מדינת קנטקי, בשנים 1925–1929. ב-1928 איבד צ'פמן את מושבו בבית הנבחרים, באותה העת בה נבחר הרברט הובר לנשיא ארצות הברית, הובס צ'פמן בבחירות הכלליות בידי רוברט אי. לי בלקבורן. כעבור שנתיים, ב-1930, ניצח את בלקבורן ושב אל בית הנבחרים. הוא נבחר גם הפעם לשתי תקופות כהונה (1931–1935), מטעם מחוז הקונגרס השביעי. צ'פמן אז נבחר לייצג את מחוז הקונגרס השישי של קנטקי בבית הנבחרים בשנים 1935-1949.

ב-1948 ניצח צ'פמן את הסנאטור הרפובליקני המכהן של קנטקי, ג'ון שרמן קופר, ונבחר לסנאט של ארצות הברית. צ'פמן נהרג בתאונת דרכים בוושינגטון הבירה ב-8 במרץ 1951, ומותו נקבע בבית החולים של צי ארצות הברית בבת'סדה. הוא נטמן בבית העלמין של פריז שבקנטקי. מאוחר יותר, נתברר כי צ'פמן סבל מאלכוהוליזם. בספרו של רוברט קארו, זוכה פרס פוליצר, "מאסטר הסנאט", צ'פמן תואר כסנאטור שנהג להסתגר באורח שגרתי בגבעת הקפיטול.

צ'פמן הוחלף הן בבית הנבחרים והן בסנאט על ידי תומאס אנדרווד. זה מצב די נדיר אם כי לא ייחודי. גם חברי הקונגרס דן קווייל, ויליאם האת'וויי, ספארק מאטסונאגה, הנרי הנסברו וג'ונתן צ'ייס הוחלפו על ידי אותו האיש הן בקונגרס והן בסנאט.

קישורים חיצוניים
----------------

ויקישיתוף מדיה וקבצים בנושא **וירג'יל צ'פמן** בוויקישיתוף
* וירג'יל צ'פמן באתר המדריך הביוגרפי של הקונגרס של ארצות הברית (באנגלית)
* וירג'יל צ'פמן, באתר "Find a Grave" (באנגלית)

הערות שוליים
------------

1. 1 2 3  וירג'יל צ'פמן באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n88274575
* SNAC: w64q7x95
* US Congress: C000317
* VIAF: 38483475
* WorldCat: lccn-n88274575

 |
**הוועד היהודי של טהראן**, שנרשם רשמית בשנת 1934, הוא ארגון גג של כל הארגונים היהודיים הפועלים למען יהודי איראן.

היסטוריה
--------

הוועד היהודי של טהראן הוקם בשנת 1270 בלוח השנה המוסלמי, על ידי קבוצת מנהיגים יהודים בטהראן. הוא הוקם בשם "חברה", לאחר מכן שונה ל"וועד בית הספר היהודי", ובשנת 1317 בלוח המוסלמי, שונה שם הוועד ל"וועד היהודי של טהראן". שנה לאחר מכן הוא נרשם רשמית. כשהוועד הוקם, היו חברים בו בין השאר, איוב לוקמאן נהוראי, אנייתוללה מונטכאב, עבדאללה גולשאן, מורטזה מועלם, זיה נהוראי, עזיז אלגניאן, יהודה הרוניאן, אשהאג ברוכים, רוחלה בן רוחי, לזר סאפאני, ואפיני פמילי.

פעילויות
--------

הוועד היהודי של טהראן אחראי על 25 בתי כנסת הקיימים באיראן, בית החולים כיריקה באודלאג'אן (אנ') (שכונה יהודית היסטורית), בית הקברות היהודי בדרך חוראסאן, בית מטבחיים כשר, ובתי ספר ומרכזי ספורט רבים. הוועד עושה פעולות נוספות כגון טיפול בקשישים ואפיית מצות לחג הפסח.

בנוסף, הוועד הקים בטהראן סמכות משפטית יהודית השולטת בעניינים יהודיים.

הוועד כיום
----------

יושב ראש הוועד הנוכחי הוא רחמטוללה רפי. לפניו שימש כיו"ר ד"ר סיאמק מרה סדק שהוא כיום הנציג היהודי בפרלמנט האיראני. לפני מרה סדק, כיהן כיו"ר הרון ישעיה. ב־26 בינואר 2007, כתב ישעיה מכתב לנשיא מחמוד אחמדינז'אד בנושא הערותיו להכחשת השואה, והמכתב הביא לתשומת לב תקשורתית ברחבי העולם.

כיום ממומן באמצעות הוועד היהודי מרכז הצדקה ובית החולים ד"ר ספיר בטהראן. זהו בית חולים הפועל בחינם ומטפל במאות חולים נזקקים, בלי קשר לאמונתם או השתייכותם הדתית.

הערות שוליים
------------

1. ↑  IRANIAN JEWS Iran Jewish
2. ↑  .The Jewish Society in Iran (אורכב 09.01.2008 בארכיון Wayback Machine) World Council of Churches
3. ↑
4. ↑   Kashrut Authorities in Iran and Around the World
5. ↑  Report of Iranian President’s visit from Yousef-Abad Synagogue, Tehran Iran Jewish
6. ↑  Iran: Jewish Leader Criticizes President For Holocaust Denial Radio Free Europe
7. ↑  Iran’s Jews uneasy over Holocaust-denier Ahmadinejad Daily Times
8. ↑  On the Jewish Presence in Iranian History (אורכב 18.10.2008 בארכיון Wayback Machine) Monthly Review
9. ↑  Iranian Jews Say Republic Safe for Them ABC News
רבי **יצחק קאליש** (1920 - י"ט באייר תשנ"ג, 1993) היה האדמו"ר מאמשינוב בארצות הברית.

ביוגרפיה
--------

נולד לרבי יוסף קאליש ולשרה בת רבי חיים אלעזר וקס. נישא לבתו של רבי יוסף לנדא משושלת סטריקוב. בזמן מלחמת העולם השנייה נמלט עם דודו רבי שמעון שלום לווילנה ומשם לשאנגחאי וארצות הברית. נישא בשנת תש"י לרחל לאה בת הרב דוב בעריש פרנקל, חסיד גור.

מיד לאחר נישואיו הקים את בית מדרשו בוויליאמסבורג בגיבויו המלא של הדוד רבי שמעון שלום שאף בא להשתתף בטיש יארצייט שערך בג' בשבט לכבוד אביו רבי יוסף, אחיו של הרש"ש.

בניסן תשכ"ד עבר לבורו פארק.

הרב קאליש נהג במסורת חסידות וורקא-אמשינוב, ונודע באהבת ישראל. העביר מסורות, מנהגים ודברי תורה מחסידות וורקא ואמשינוב. ביקר בבני ברק בשנת 1961 ושוב ב-1968.

ארונו הובא לקבורה בבית הקברות העתיק בטבריה.

בנו רבי יוסף הוכתר לממלא מקומו. חלק מהחסידים עלו לישראל ונקשרו לרבי יעקב אריה מיליקובסקי, האדמו"ר מאמשינוב בירושלים, אך הם ממשיכים להתאסף יחד עם בנו של רבי יוסף מארצות הברית, רבי מנחם קאליש, בחבורה בשם "זרע יצחק".

מדברי תורתו יצא לאור הספר "אמרי קודש", על ידי תלמידו הרב יוסף לנדא. נכדו הרב חיים מאיר ארנסטר הוציא מדברי תורתו וסיפוריו את הספרים "ימות עולם". רבים מתורותיו ומתולדות בית אמשינוב הודפסו בספר "שיח חסידים - ווארקי - אמשינאוו", יצא לאור על ידי איגוד "זרע יצחק".

משפחתו
------

אשתו הראשונה ובתו נרצחו בשואה. מנישואין שניים אחר השואה נולדו בן ובת; רבי יוסף, ממלא מקומו באדמו"רות (נפטר בי"א בניסן ה'תש"פ). היה נשוי לבת הרב אליהו שטרנבוך. בניו הם רבי מנחם, חתן רבי נתן דוד רוזנבוים, האדמו"ר מזוטשקא; ורבי אשר חיים, חתן רבי אהרן מנדלסון בנו של גאב"ד קוממיות.

בתו נישאה לרב ישראל ארנסטר, בנו של הרב משה ארנסטר, ונכדו של רבי חיים מאיר הגר מוויז'ניץ.

קישורים חיצוניים
----------------

* אדמו"ר רבי יצחק מאמשינאוו (ארצות הברית) - תמונות, אשכול בפורום אוצר החכמה
* יצחק בן יוסף קאליש (1920-1993), דף שער בספרייה הלאומית

הערות שוליים
------------

1. ↑  בא האדמו"ר מאמשינוב, דבר, 28 באפריל 1961
2. ↑  הגיע ארונו של הרב ד. פרנקל, הצופה, 16 בדצמבר 1963
3. ↑  הרבי מאמשינוב מגיע מחר, הַבֹּקֶר, 26 באפריל 1961
4. ↑  האדמו"ר מאמשינוב יגיע בימים הקרובים, הצופה, 20 ביוני 1968
5. ↑  ממגפת הקורונה. ראו כאן.

| **חסידות אמשינוב** |
| --- |
| אבי השושלת | רבי ישראל יצחק קאליש מוורקא |
| שושלת האדמו"רים: הדור הראשון והשני | רבי יעקב דוד קאליש • רבי מנחם קאליש |
| הדור השלישי: בני רבי מנחם מאמשינוב | רבי יוסף קאליש מאמשינוב • רבי שמעון שלום קאליש מאמשינוב-אוטבוצק |
| ענף רבי יוסף קאליש מאמשינוב | רבי יעקב דוד קאליש • רבי יצחק קאליש • רבי יוסף קאליש • בניו: רבי **מנחם קאליש** • רבי **אשר חיים קאליש** מאמשינוב בית שמש |
| ענף רבי שמעון שלום קאליש מאמשינוב-אוטבוצק | רבי ירחמיאל יהודה מאיר קאליש • רבי יעקב אריה מיליקובסקי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311491105171
* LCCN: n98051174
* VIAF: 299037723
* WorldCat (עם VIAF): 299037723

 |
**פרנסיס ג'ונסטון** (באנגלית: **Francis Johnston**‏: 1760 – 14 במרץ 1829) היה אדריכל אירי שפעל בעיקר בעיר דבלין.

קריירה
------

פרנסיס ג'ונסטון נולד בעיר ארמה (אנ') (כיום חלק של צפון אירלנד) למשפחת אדריכל מקומי.

העבודות הראשונות של ג'ונסטון בוצעו במשרד של תומאס קולי ובנייתם הסתיימה בשנת 1789. בהמשך הוא היה אחראי על תכנון מספר בנייני ציבור באמרה, עיר הולדותו. בניית פרויקטים אלו הסתיימה בשנת 1809 כאשר הוא כבר התגורר בדבלין.

במהלך המאה ה-19 ג'ונסטון פעל בעיקר בדבלין ועבר להתגורר בעיר. הוא תכנן מספר בניינים בעיר לרבות כנסיית סנט ג'ורג' (אנ') (1802) הכנסייה המלכותית (אנ') של טירת דבלין (1814), בניין בית הדואר המרכזי (1817). היה לו תפקיד משמעותי בתכנון עמוד נלסון שנהרס בפיצוץ בשנת 1966.

בשנת 1824 הוא מונה לנשיא של האקדמיה ההיברניאנית המלכותית (אנ') (RHA) במקום ויליאם אשפורד שנפטר.

פרנסיס ג'ונסטון נפטר בשנת 1829 ונטמן בכנסיית סנט ג'ורג' אותה תכנן.

גלריה
-----

* בניין הדוארבניין הדואר
* הכנסייה המלכותות בטירת דבליןהכנסייה המלכותות בטירת דבלין
* כנסיית סנט ג'ורג'כנסיית סנט ג'ורג'
* טירהטירה

קישורים חיצוניים
----------------

ויקישיתוף מדיה וקבצים בנושא **פרנסיס ג'ונסטון** בוויקישיתוף
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6852 6958
* RKD: 341536
* SNAC: w6tb59bt
* ULAN: 500012188
* VIAF: 95755468
* WorldCat: viaf-95755468

 |
**הוועד למען הפלאשים** שמם של מספר ארגונים שפעלו באירופה, ארץ ישראל וצפון אמריקה לפילנתרופיה למען ביתא ישראל.

כרזה של הוועד האמריקאי למגבית.

באירופה
-------

* איטליה - הוועד נוהל על ידי הרב שמואל צבי מרגליות ויותר מאוחר על ידי קרלו אלברטו ויטרבו.
* גרמניה
* בריטניה

בארץ ישראל
----------

רבים מהפעילים הצטרפו והקימו בשנות ה-60 את "הוועד הישראלי למען יהודי אתיופיה" בראשותו של אריה טרטקובר.

בצפון אמריקה
------------

 ערך מורחב – **האגודה האמריקאית למען יהודי אתיופיה**  

**הוועד האמריקאי למען הפלאשים** (אנגלית: **American Pro-Falasha Committee**, בקיצור: **APFC**) היה ארגון שפעל למען חינוכם של ביתא ישראל. ועד זה תמך באופן כספי בפעילותו של הד"ר יעקב פייטלוביץ' למען ביתא ישראל. פעילות הארגון התבססה בעיקר על תרומות של יהדות ארצות הברית ויהדות קנדה.

הוועד הוקם ב-1922 בניו יורק ושנתיים לאחר מכן החל את פעילותו באתיופיה, הוועד הקים בתי ספר, בתי כנסת ותירגם ספרי קודש, מדע ותנ"ך לשפות של ביתא ישראל וכן פעל לשפר את תנאי מחייתה של הקהילה. בראש הוועד עמדו שלושה אישים מרכזים הרב ג'. מקס ויס ("J. Max Weis"), ד"ר נורמן סליט ("Norman Salit") וד"ר יעקב פייטלוביץ'.

פעילותו של הוועד נקלעה לעיתים קרובת בבעיות כספיות וכן בהתנכלויות של הממשל האתיופי והכיבוש האיטלקי באתיופיה. לאחר סיום מלחמת העולם השנייה, מלסה תכלה ניסה לעניין יהודי ארצות הברית בנושא, אך ללא הצלחה. 

לאחר מותו של פייטלוביץ' בשנת 1955 פעילות הוועד הופסקה כליל עד שמייסדיה חזרו והפעילו אותה בשנת 1969.

ב-1974 הארגון התמזג יחד עם ארגון חברי ביתא ישראל כדי ליצור את האגודה האמריקאית למען יהודי אתיופיה.

קישורים חיצוניים
----------------

ויקישיתוף מדיה וקבצים בנושא **הוועד למען הפלאשים** בוויקישיתוף

הערות שוליים
------------

1. ↑  Mitchell G. Bard, **From Tragedy to Triumph: The Politics Behind the Rescue of Ethiopian Jewry**, 2002, מסת"ב 9780275970000, p. 42
**וירג'יליו מאצוקי** (באיטלקית: **Virgilio Mazzocchi**;‏ 22 ביולי 1597 (טבילה) - 3 באוקטובר 1646) היה מלחין איטלקי מתקופת הבארוק, שנמנה עם מלחיני האסכולה הרומאית.

חייו
----

מאצוקי נולד בצ'יוויטה קאסטלאנה, אח צעיר לדומניקו מאצוקי. כמו אחיו, שחלק עמו כמה מאפיינים בקריירה שלו, היה עיקר יצירתו מוזיקת קודש ווקאלית.

מאצוקי ידוע כמי שכתב מוזיקה לקאפלות האפיפיוריות. לצד כמה כנסיות קטנות, היה פעיל בכנסיות חשובות יותר, כמו סן לורנצו וסן דאמאסו וסנטה מאריה אין וליצ'לה, אבל את עיקר מאמציו הקדיש לבזיליקת פטרוס הקדוש, שם, בחגיגות של 1637 לפטרוס ולפאולוס, ב-29 ביוני), ולציון הקדשת הבזיליקה (18 בנובמבר), עשה שימוש בשש מקהלות ושישה כלי נגינה במרומי הכיפה; בסביבות 1640 היו בין 12 ל-16 מקהלות ומקהלת הד במרומי הכיפה. מקהלת ההד הייתה רעיון של מאצוקי עצמו, שהמוזיקאים בני זמנו ראו בעין יפה.

מאעצוקי חיבר גם אורטוריות. בסביבות 1635 ניצח על יצירה של אחיו, דומניקו, "מקהלת הנביאים" בכנס האורטוריה (Congregazione dell'Oratorio).

כמאסטרו די קאפלה אצל פרנצ'סקו ברבריני ובחצר האפיפיור, החל בשנת 1636, היה על מאצוקי לכתוב גם אופרות, כחלק מתפקידו. ברבריני, שהעדיף תחילה סיפורי קדושים, הרחיב את היריעה גם לעלילות קלאסיות ואנושיות. את ההפקה הראשונה של מאצוקי, "ל'אג'יסטו", או "הבז", מ-1637, ביסס הלבריתן ג'וליו רוספיליוזי (לימים האפיפיור קלמנס התשיעי) על סיפור מאת בוקאצ'ו. כעבור שנתיים הוצגה שוב האופרה, בשינויים מסוימים ובשם Chi soffre speri, בתיאטרון החדש של ברבריני. בשנת 1640 העלו החשמנים אנטוניו ופרנצ'סקו ברבריני את הטרגדיה של סנקה, "טרואדס", עם פרולוג וארבעה אינטרמדי מאת רוספיליוזי; כל המוזיקה, או כמעט כולה, הייתה של מאצוקי.

הוא מת בצ'יוויטה קאסטלאנה, לשם נסע עם זמריו לחגיגות הפטרונים הקדושים של העיר, לאחר מחלה פתאומית.

יצירותיו
--------

* Chi soffre, speri, בשיתוף פעולה עם מארקו מאראצולי - רומא, (1673)
* "תפילת ערבית לבתולה הברוכה" (Vespro Della Beata Vergine)

הקלטות
------

* Virgilio Mazzocchi, Vespro Della Beata Vergine, Konrad Konrad Junghänel (conductor), Concerto Palatino, Cantus Cölln (YouTube).

קישורים חיצוניים
----------------

* וירג'יליו מאצוקי, באתר MusicBrainz (באנגלית)
* וירג'יליו מאצוקי, באתר Discogs (באנגלית)

הערות שוליים
------------

1. ↑  וולפגנג ויצנמן, "וירג'יליו מאצוקי" 1 במילון גרוב למוזיקה ומוזיקאים אונליין
2. ↑  ויצנמן, גרוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007413641605171
* BIBSYS: 2072286
* BNE: XX1766171
* BnF: cb13984117r (data)
* GND: 123454832
* ISNI: 0000 0000 6151 4938
* LCCN: n82027783
* MusicBrainz: d5d9abc8-841b-494f-85f0-27f1d474e1b4
* NKC: jn20040105003
* NLP: A25717492
* NTA: 162740700
* SNAC: w6sb5w4v
* VcBA: 495/153907
* VIAF: 22336755
* WorldCat: lccn-n82027783

 |
ניקפורוס השלישי בוטניאטס ומריה מאלניה
**מריה מאלניה** (1050 לערך - לאחר 1103; בגאורגית: მართა – "מָרְתָה") הייתה בתו של המלך הגאורגי בגרט הרביעי מבית בגרטיוני (1027-1072) ואשתו של הקיסר הביזנטי מיכאל השביעי דוקס (אנ') ומאוחר יותר של ניקפורוס השלישי בוטניאטס. היא מוזכרת בשם **מריה מאלניה**, ולעיתים מבלבלים בינה לבין אמה, בורנה מאלניה, אשתו השנייה של בגרט הרביעי.

חייה
----

מריה נולדה כנסיכה מָרְתָה מגאורגיה. בשנת 1056 היא נשלחה לקונסטנטינופול לקנות בה השכלה וחינוך תחת חסותה של הקיסרית הביזנטית, תאודורה, שנפטרה באותה שנה בה שבה מרתה למולדתה. בשנת 1065 נישאה לנסיך מיכאל השביעי דוקס בנו של קונסטנטינוס העשירי, שהיה בן 15 והיה מיועד לרשת את אביו על כס המלוכה. הפיכת חצר, שהתרחשה בשנת 1078, נישלה את מיכאל מכס המלכות והמליכה את ניקפורוס השלישי בוטניאטס. מריה הסכימה להינשא לקיסר החדש בתנאי שבנה, קונסטנטינוס דוקס (אנ'), יוכרז כיורש מוחלט שלו. ניקפורוס הפר בסופו של דבר את הבטחתו, והקיסרית הפכה מעורבת בקשר שאורגן על ידי הגנרל הביזנטי, אלכסיוס הראשון, שעל פי השמועה היה מאהבה. אלכסיוס הכריח את ניקפורוס לוותר על כתר המלוכה, והכתיר את עצמו, בשנת 1081, לקיסר האימפריה הביזנטית. אלכסיוס הכריז על קונסטנטינוס דוקס כיורשו. 

מאוחר יותר אירס אלכסיוס את בתו, אנה קומננה, לקונסטנטינוס. אלא שלאחר הולדתו של יוחנן השני, בשנת 1087, השתנה המצב ואירוסיה של אנה לקונסטנטינוס בוטלו. קונסטנטינוס נאלץ להיפרד ממעמדו כיורש מוחלט ומריה הוכרחה לפרוש למנזר. קונסטנטינוס נפטר בשנת 1095 או 1096 בערך בגיל עשרים, ומעורבותה של מריה בפוליטיקה הסתיימה סופית. 

מריה התפרסמה ביופייה הרב ובהשכלתה. היא קיימה תכתובת קבועה עם התאולוג והפילוסוף הידוע דאז, תאופילקט מבולגריה (אנ'), שהושפע רבות מהקיסרית כאשר כתב את עבודתו העיקרית, "הסברים לבשורה על פי יוחנן". מריה גם שימשה כפטרונית המנזרים הגאורגיים בבלקן, במיוחד מנזר איווירון שעל הר אתוס ביוון. היא הצטרפה, כמו אמה בורנה מאלניה, לבניית מנזר קאפאטה שבהר ציון בירושלים.

מקורות
------

* לינדה גארלאנד (1999), **קיסריות ביזנטיה: נשים וכוח בביזנטיום, 527-1204 לספירה**, עמ' 180-186, מסת"ב 0415146887, (אנגלית)
* J. M. Hussey, editor, The Cambridge Medieval History, Volume IV The Byzantine Empire, Part 1 Byzantium and Its Neighbours (Bentley House, 200 Euston Road, London: The Syndics of the Cambridge University Press, 1966), p. 793

לקריאה נוספת
------------

* *Mart'a-Maria 'of Alania'*, by Lynda Garland and Stephen H. Rapp (2006), **Byzantine Women: Varieties of Experience 800-1200**, עמ' 91-124, מסת"ב 075465737X, (באנגלית)

קישורים חיצוניים
----------------

ויקישיתוף מדיה וקבצים בנושא **מריה מאלניה** בוויקישיתוף
* לינדה גארלאנד וסטפן ה. ראפ ג'. מרתה-מריה מאלניה באנציקלופדיה מקווננת לקיסרי האימפריה הביזנטית (באנגלית)

הערות שוליים
------------

1. ↑  **קונסטנטינוס דוקס** (Κωνσταντίνος Δούκας) (אנ') - ‏(1074 לערך - 1095 לערך) היה קיסר האימפריה הביזנטית במשותף עם ניקפורוס השלישי בוטניאטס בשנים 1075 לערך - 1078 ובמשותף עם אלכסיוס הראשון בשנים 1081-1087.
2. 1 2  **יורש מוחלט** (heir apparent) - מי שהוא בעל זכות לרשת את הכתר, וזכות זו אינה יכולה להשתנות בעקבות הולדתו של יורש אחר.
**מריה יאקובאה מבאדן-שפונהיים** (בגרמנית: **Maria Jakobäa von Baden**‏; 25 ביוני 1507 – 16 בנובמבר 1580) הייתה אשת אצולה גרמנית ודוכסית בוואריה.

ביוגרפיה
--------

מריה נולדה ב-25 ביוני 1507 והייתה בתם של פיליפ הראשון, מרקיז באדן (1479–1533) ואליזבת מפפאלץ, רוזנת הסן (1483–1522), בתם של פיליפ, הנסיך הבוחר מפפאלץ ומרגרטה מבוואריה, נסיכת הבוחר מפפאלץ. סבה וסבתה מצד אביה היו כריסטופר הראשון, מרקיז באדן-באדן ואוטילי מקצנלנבוגן.

ב-5 באוקטובר 1522 התחתנה מריה עם וילהלם הרביעי, דוכס בוואריה (1493–1550), בנם הבכור של אלברכט הרביעי, דוכס בוואריה וקוניגונדה מאוסטריה.

ב-16 בנובמבר 1580 מתה מריה במינכן.

משפחתה
------

ב-5 באוקטובר 1522 התחתנה מריה עם וילהלם הרביעי, דוכס בוואריה, ממנו נולדו לה ילדים:

* תאודור (1526–1534)
* אלברכט החמישי, דוכס בוואריה (1528–1579)
* וילהלם (1529–1530)
* מכטהילד מבוואריה (1532–1565)

קישורים חיצוניים
----------------

ויקישיתוף מדיה וקבצים בנושא **מריה מבאדן-שפונהיים** בוויקישיתוף
* מריה מבאדן-שפונהיים, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 121349217
* LCCN: n84045265
* VIAF: 20535444
* WorldCat: lccn-n84045265

 |